ОРГАН ЛЕМКОВСКОГО СОЮЗА. 


Почтова оплата заплачена рычалтом. 


Крыниця, четверг дня 1. мая 1934. 


п 
Минни 4 


Рок І. 


2С) 


Пренумерата в краю : 


30 грошей місячно, 
1-50 зол. полрочно, 
3 зл. рочно. 


В Америці: 50 центов полрочно. 
1 $ рочно. 


В Чехословакии: 


2 кор. місячно, 9 кор. полрочно, 
18 кор. рочно. 


| Конто чекове Нр. 404.155. | 


Выходит в четверг около 15-того и 30-того наждого місяця. 


=== == Редакция и администрация в Крынӣці. — Адрес: „Лемко“ Крыниця. 


ШТО НАМ РОБИТИ 


Задачом Лемковского Союза ест передовсім 
дбати о поліпшаня долі в нашых селах и быту 
нашого хлопа. 

Тяжкый кризис господарскый, котрый даеся 
отчути во вшыткых отрослях жытя принево- 
лят каждого призадуматися над его причы- 
нами и глядати дорогы, якбы выйти з трудного 
теперешнього положыня. 

Вокруг слышытся, же головна причына зла 
лежыт в перестарілой форм! економичного 
устройства — недопасованого до зміненых 
потреб державного жытя. 

Сильно розвинена техника — надпродукция 
товаров промышленных и рольничых сталися 
причыном безроботя и економичного кризиса, 
Так повідают одны. — Другы утверджают 
и може не без рации, же властиво ніт ниякой 
надпродукции лем же люди побідніли и не 
можут куповати навет того, шло им доконче 
потребне. Ніт у нас за дуже хліба, мяса, обу: 
тя, одежи, рольничых знарядов и многых 
другых річей, але тых річей никто не купує 
в выстарчаючом количестві — каждый обхо. 
дится чым небуд — каждый стігат ремен, 
каждый латат и толче білу як може, штобы 
якоси перетримати тоту біду. Длятого то не- 
розкуплены товары лежат и повстає надпро- 
дукция а властиво надвыжка подажи над за- 
потребованьом. 

Як довідуємеся зо статистикы послідных 
кризисовых літ — роботникы рольны — за- 
рабяют денно кромі ідла около 12 грошей 
денно. — Нич дивного, же такый роботник 
не може куповати собі потребных річей, бо 
не має за што, а товары выпродукованы во 
фабрыках лежат в магазынах. 

Продукты рольны мают барз низку ціну, 
и длятого село не може куповати конечных 
продуктов промышленных. Тото отбиватся 
не лем на сел! але и на промышленности, бо 
коли в р. 1929 ищы употреблено у нас 153 
тисяч килограмов камфины то в році 1933 
лем 118 тисяч ке. Тото само зауважатся при 
соли. цукрі, желізі и многых другых продук- 
тах нашой промышленности. Ніт оборотов 
медже селом и містом — а в слід за тым иде 
стагнация. Стараньом Отже каждого з нас 
єст старатися 1) о обниженє ціны товаров 
промышленных, обнятых картелями 2) о по- 
вышенє цін тых товаров, котры мае газда 
на продаж. 

В послідных часах дає зауважытися ожы- 
вленє в промышленной продукции и то дост 
сильне, Однак помимо того не знати поправы. 


Не може она нагло наступити, бо кризис еко- 
номичный обнял Шлый свт, и выкликал так 
великы страты. же не дастся того пополнити 
и отробити в коротком ‘час!. Поправа мусит 
поступати поволи, бо лем втотчас ест она 
потішаюча, яко послідство напруженого труда. 
Кажда нагла поправа не оперта на труді бы- 
лабы штучна и потяглабы за собом ищы по 
глублене кризиса. — Штобы однак была 
тревала — мусит обняти вшыткы галузи на- 


шого економичного жытя. А того дӧ тепер 
ніт. Поправилося в промышленности, але не 
поправилося нич у хлопа, котрый за то- 
вары промышленны мусит дорого платити, 
а хліб, масло, яйця продає за полдармо. 
Штобы поліпшати свою долю треба нам 
также организуватися бо лем втотчас, коли 
вшыткы станеме в ряды Лемковского Союза 
в Горлицях — даме тому Союзови силу, ко- 
трой он ужыє для добра нас вшыткых. Втот- 
час можеме быти певны, жеи в наше оконце 
засвітит сонце, а в нашы домы завитат до- 
бробыт. 


ОТОЗВА 


Центр. Талергофхекаго Комитета 
По случаю ?0-літя масовых арестов и казней рускых людей 


Вшыткы памятаме 1914 рок. Раньше, чым 
лягли головы на воєнном побоєвищи, пали 
под ударом палача невинны жертвы галицко- 
руского народа. Кого оминула шыбениця — 
тот гнил літами по австрийскых вязницях на 
далекой чужыні. 

Но найглубше врізалася в душу народа вя. 
зниця в Талєргоф. 5000 лучшых сынов га- 
лицкой Руси не увиділо уж больше своей 
отчыны. Раз на все они останутся на німецкой 
землі под тінистыма соснами. 


Однако в 20 ту рочницю великой, народной 
трагедии необходимо перевезти на родну 
землю тлінны останкы хоцбы лем одного 
Талєргофского мученника 

День Талерговского Зїзда во Львові уж 
близкый. Але зо смутком и встыдом прихо- 
дится признати, што 


ани на перевоз тлінных останков з Талєр- 
гофа 

ани на организацию самого з'ізда 

ани на друковане отповідной літературы, 
летучок, отозв и пр. 

ани на достойне устройство академии, кон- 
церта и походу, 

ани на принятье гостей 

ани на другы непредвиджены розходы 
средств в кас1 Центр. Талергофского Ко- 
митета. 


Горячо просиме вшыткых рускых. свідомых 
людей о найскоршу помоч. Повтаряме, што 
ден зїзда уж недалекый. Роботы и старань 
з каждым дньом все больше и больше. Рос- 
ходы величезны а приходов прав! жадных: 


2—3 зл. денно. Шла Прикарпатска Русь 
в краю и за єго границями повинна готови- 
тися до народного торжества з як найболь- 
шым упорством и дати возможност Центр. 
Талєргофскому Комитетови завершыти тото 
діло так, як того вымагат 20 літя геройского 
мученничества нашой Матери- Руси. 
Львов, 20 марта 1934. 
За Центр. Талєргофскый Комитет: 
Секретар Предсідатель 
(—) Б. Ольшанскый. (—) А. Гулла. 


Золзы у коней 


Часто западають особенно молоды коні на 
золзы. Хворота тота не єст опасна, належыт 
ю однак отличати от носатизны, котра ест 
барз опасна и трудна до вылігыня. 

Кромі того носатизном може заразитися 
чловек, для котрого єст она смертельна, отже 
треба уміти отличати тоты дві хвороты. 

Золзы сут заразливом хворотом, выклика- 
ном бактериями. Кон! мают горячку, з обох 
ноздрей (при носатизні з одного) тече оток, 
под обома щеками повстают мягкы опухлины 
котры даются пересувати (при носатизн 
опухлина єст тверда и не дає пересуватися). 

Коли опухлина дозріє, треба ю перерізати 
острым ножом шыроко на три пальці, штобы 
оток мог отплывати. Оток при золзах єст 
барвы сметаны, а при носатизні водяный, зе- 
ленкуватый. Оток належыт добрі выдусити, 
а рану двараз денно шпрыцувати 2% креоли- 


Стр. 2 ЛЕМКО х8 3 
Е и НСИ ГА 
Дорогы Братя Лемки, Русины! 


новом водом або 1% лизольовом. Рану не за- 
тыкати, штобы оток все отходил. Кормити 
коня легкостравном пашом, котру треба класти 
на землі, штобы при згынаню оток ліпше 
отходил. — Коли оток перестає отходити — 
рана при золзах гоится барз легко и скоро — 
а при носатизні трудно и поволи. При тяж- 
кых случаях треба закликати ветеринара, ко- 
трый стосує суровицю против золзову. 


Поддержка продукции краєвой 
ВОЛНЫ 


Рішеньом з 22 січня 1934. Министер Роль- 
ництва зарядил, же при выробах волняных 
для войска и правительственных институций 
фабрыкы мают домішувати 45% волны краевой. 
До того часу домішували лем 40%. Министер- 
ство стремит до того, штобы як найвеце 
ужывати свого суровця — а не спроваджати 
его з другых держав, як то до недавна ро- 
блено, 


ИЯ ИИ. ИИ но ИО теже НРА. 
иная пап елае ии ланининничинатаннн Н Н. 


Весна в гоеподаретві 


Калєндарева весна начынатся 21 марта, але 
на селі рахуют яр от Великодня. 

Каждого року вяжеме з весном надежду 
на дашто ліпше. — Поправится — поправит, 
бо поправитися мусит, бо все не може быти 
Злі?! 

Але тымчасом приходит предновок и само: 
му ніт што дужє істи и жывина тыж голодує, 
Тому то треба дбати о тото, жебы солома, 
ци сіно, бурак, ци комлеры, якы даєме жы- 
вині были через звірята выкористаны. 

Памятайте, што : 

1) Лем добрі стравлена паша иде звірятам 
на хосен. 

2) Соль помагат до стравленя, отже не жа- 
луйме гроша на соль, бо з него збереме зло- 
ты в молоці мясі и здравю нашых звірят. 


ДАС ЕК АВА АТЫНАН ВЫ СЛИВ ОТИ ЧУ НИКА РЕД 


Справа Апостольской Админи- 
страции на Лемках 


В звязи з утвореньом самостоятельной Ап. 
Администрации для Лемков в Рыманові кругы 
ватыканскы заинтересувалися церковными 
справами на Гуцульщыні, де наміряют также 
утворити отдільну, независиму от станисла 
вовского епископа администрацию и навет 
вычысляют, яко кандыдата на администратора 
О. Сліпого зо Львова. 

О. Нагорянскый чуєся нездоровым и не 
обыйме віроятно лемковской администрации. 
На єго місце вычысляют яко кандидатов О. 
Илькова — войскового капеляна з Лодзи 
и О. Дра Василия Масцюха, настоятеля при- 
хода Горожанна. О Др. Масцюх — уродже- 
ный лемко — з Новосандецкого повіта, автор 
супружаго права — бывшый доцент ‘универ. 
ситета ест знаный з рускых переконань, за 
што пришлося єму терпіти в 2Талєргоф. 
Знаючы єго такт, енергию и почутє справе- 
дливости, мы певны, же переможе всякы 
трудности и запровадит на Лемках єдинство 
и згоду, што прииде О. Дру Масцюху тым 
лекше, же люде отнесутся до него, яко до 
лемка з великым довірьом. 


УэЭЩщШщщ=ы=ы=ы=ы=—=—=>=> 

Поміщайте оголошыня в газеті „Лемко“, 

Хто хце прислужытися нашой газеті 
нехай зберат оголошыня з міст и сел по- 
вітов Леско, Сянок, Кросно, Ясло, Горлиці 
и Новый Санч. 


Витам вас вшыткых, котры занялистеся вы- 
даваньом газеты „Лемко“, котра ест нам до- 
бре знана ищи з перед войны. Здавалося, 
што уж Лемко пропал, бо знаме, килько тер- 
піня перенес, як єго катовали и поневерали, 
як пережыл он талєргофске пекло и другы 
тюрмы. Але тоты вшыткы біды не зломили 
сильной и твердой натуры лемков — они 
жыют дальше — а в остатних часах про- 
являют зас свою силу. Одным такым про- 
явленьом оживленя Лемков ест газета Лемко, 
котру витаме, як тоту ранну зарю, звицаючу 
нам культурне просвіщенє и ліпшу будучност. 
Газета Лемко, як мы з першого чысла пере- 
коналися, стоит в обороні руского народа 
и прадідной віры — тых нашых найбольшых 
скарбов — котры хотят высмівати теперешни 
многы сыны нашого народа. — Тоты свя- 
щенникы — походячы з руского народа, 
котры назвали себе украинцями, котры вы- 
учылися за тяжко — и кырваво зароблены 
грошы своих родичей — русинов, тоты, котры 
покончыли высокы школы, де аж переучылися, 
бо днеска сами не знают, што ліпше, ци Укра. 
ина ци Русь, ци віра тверда ци мягка — ци 
з женами ци без жен, ци з Иосафатом, ци 


без него. — Иде така борба долгый час, 
а мы ділимеся, не множыме, отнимаме. не 
додаеме и длятого высмівают нас культурны 
народы и длятого у нас єст біда — бо она 
любит темноту. У нас єст за мало такых, 
котры дбают о народ, котры занимаются 
просвітительном роботом для свого народа, 
штобы двигнути наш народ на уровен куль- 
турного світа. 

Одным з тых рідкых людей, дбаючих о до- 
бро нашых людей был пок. наш священник 
О. Декан Теодор Мерена, котрый через 50 літ 
учыл нас триматися твердо прадідной віры 
нашых предков св. Ольгы и Володимира Вел. 
Сам он позостал до смерти вірным СВОЕЙ 
науці, бо коли в Талєргоф налягали ва него, 
штобы вписался на украинску листу, то буде 
увольненый, он отрек. што родился на руской 
землі, іл рускый хліб и хоче умерати под 
трираменным крестом и спочывати в Рпнику. 
И такым остался до смерти, — рускым и шы- 
рячым вокруг себе любов и згоду. Мы ша- 
Нуєме єго памят и будеме жыти так. як он 
нас учыл, як учыт нас наша история и як 
учыт нас газета „Лемко“. 

Газдове 3 Петрошой-Волі. 


НИЙ 


Памати великого славянского ученого 


Пред 50 роками помер польскый ученый 
Вячеслав-Александр Машевскый. Он был до: 
брым патриотом польскым, але вірил, же лем 
втотчас славянскы народы займут належну 
им позицию, коли получатся разом. Он го- 
рячо вірил, же вшыткы недорозуміня медже 
Польщом и Русьом уступят місця их кровно- 
му родству и же з часом тоты народы зро- 
зуміют, же в интерес! обох тых народов ле- 
жыт, помагати соб. взаимно. Он также ставал 
в обороні всходнього обряда и византийской 
культуры и виголосил теорию, же в Польші 
християнство початково шырилося по всход- 
ньому обряду, а лем погодивше всходний 
обряд уступил місця заходньому. Теорию тоту 
операл Мэщевскый на том, што в тых давных 
часах, коли св. Кирил и Методий завели на 
Морзвах християнство по всходньому обряду, 
польска держава, котрой центром был Кра- 


ков. была тісно звязана з Моравами, откаль 
християнство розшырилося и на польскы 
земл: и доперва потом впроваджено на поль- 
скых землях обряд заходний. | 

Вшыткы тоты теории Мацієвского стремли 
до того, штобы злучыти славянскы народы 
и усунути всяку незгоду медже нима. 

Штобы отдати чест тому проповілникови 
славянской — братской любви — посвячено 
третий том журнала: „РгғемодпіК Нізіогус2по- 
Ргампу“ памяти бл. п. Мацієвскому, и там 
видиме мы частичне исполнене мечт Мащев- 
ского, бо выказаны в том: „Рггемофпіки,. “ 
слова о великых его заслугах для славянства 
сут поміщены праві на вшыткых языках сла. 
вянскых, а на першом місци поміщено росправу 
професора Тарановского, написану по рускы, 
што дає доказ. же идея получыня славян 
обыймат штораз шыршы кругы. 


наа ЕРЕЕН 


О чым каждий газда мусит знати?! 


‚ ЯК нищыти хваеты? 


Тяжко ест тепер каждому газдови и мусит 
он барже як даколи стеречи своего добра 
перед злодіями. 

Здавалобыся, што каждый знає о том точно 
и не треба никому тото припоминати, 

А однак.. єст одна област господарства — 
где газда позвалят окрадатися каждого року 
не превеликы сумы — видит того злодія и 
смотрит на него спокойно, 

Тым злодйом ест бурян и другы хвасты 
на полю. — Хвасти сут рослинами и так як 
другы рослины потребують они до жытя во. 
ды, світла и корму. Розрастаются они скорше 
от хліба и крадут им воду и корм и засту- 
пяют сонце, 

Почва нашых грунтов єст уж з натуры 
дост бідна, не має за дуже корму, а хвасты 
сут барз жарлочны и заберают з почвы дуже 
пожывы, передовсім азот, Фосфор и потае бо 
без них так як кажда рослина не можут жы: 
ти. И заберают тых навозов дуже, бо дако- 
тры з них двараз больше як овес. Єслибы 
далося легко выказати тоту страту, яку має 
газда от тых злодієв — хвастов — то неєден 
газда хопилбыся за голову, але газда того не 
видит и длятого о том не мыслит. 

Не дивота аджеж, же нераз зберат газда 


з дост удобреного поля марны плоды, бо 
хвасты го окрадают. Господар робит тяжко 
возит гной на поле, розметує, оре, купує 
штучны навозы, а кто з того користат. Хва- 
сты пасутся — роснут як на дрожджах, а го- 
сподар бідує, 

Час однак покончыти з тыма злодіями, бо 
мы за б'дны, штобы нас окрадано. Хвасты 
треба нищыти постоянно и вшыткыма можли- 
выма способами. 

При засівах треба уважати, штобы сіяти 
чысте зерно. На берегах поля и на меджах, 
под плотами и домами треба хвасты косити, 
жебы не выдали насіня. 

При рослинах окоповых маме можность 
вычыстити поле, але горше ест при ярых за- 
сівах. Нераз случаеся, же господар побял 
чысте зерно, а помимо того хвасты роснут. 
Дієся тото длятого, же одны хвасты, як осе- 
ТЯ — отрастают з кореня, иншы, як пчолнак, 
заховуют через килька літ силу килчыня. Если 
єй не нищыме то перед зимом высыпуєся 
на полях насіня, котре занечыщат поля на 
долгы літа. 

Хвасты треба отже нищыти радикально. 
Найліпше нищыт шыроколистны хвасты спо- 
рошкованый кайнит. або меленый, неолійова- 
ный 19% азотняк. Першого даєме на морг 
300—350 Кє а другого 60—90 кв. 

Так кайнит як и азотняк має тото свойство 
же притігат до себе вільгот. Достаючы ся на 
листкы хвастов вытягат з них воду и палит 
их. Порошок кайнита и азотняка не затриму- 
«ся на узкых листках збожа, а осідат на шы- 
рокых листках хвастов.. — Треба сіяти втот- 
час, як хвасты ищы молоды, мают по три до 
4 листков. Треба сіяти вчас рано, коли хва- 
сты сут ишы мокры от росы а ден єст со- 
нечный, бо чым сонце сильнійше гріє, тым 
ліпше выпалит хвасты Не можна сіяти там, 
где єст конич бо выпалилобы также конич 
разом з хвастами. 


ти"“и‹:их а ——————————— 


Як належыт ховати коровы 


Написал, инж, Андрей Гумецкый абс. землед. Академии 


Годовля коров подобно, як и иншых до- 
машних зврят стоит в нашых селах низко. 
Полягат она звычайно на том, што в зим 
жоровам привязаным на стало до жолоба по- 
даєся суху солому часом змішану зо сіном 
и погодивше поится водом. В літі и в осени 
женеся их нераз по пару кильометров на ма- 
ловартостевы пасовиска, де бурісся гола земля, 

Цілком инакше представляєтся тота справа 
в господарствах фольварчных, або навет 
и малых, але совокупленых в так званы: 
„Союзы контролі обор“ якы: поставили соб! 
за ціль поправити выдайност молока у коров 
через побольшену опіку над нима. 

Знаме вшыткы добрі, як велике зчачынє 
має для людского здравя свіже повітрє, рух, 
отповідня температура, окружынє, світло и 
хемичны промена сонця, а не хцеме зрозуміти, 
што корова, тота наша кормителька єст также 
жывучым существом и має не менше от чло- 
века право до вшыткых благ земскых и кос- 
:МИЧНЫХ. 

Тому то памятайте што не выстарчыт для 
ней брудна и темна без окон стайня, она му- 
сит мати што найменше двараз до року вы - 
білену вапном стайню мусит мати в той стайні 
дост світла, дальше, отповідный отплыв гно- 
'яниці, штобы в стайні не было мокро. Кром! 
того коло стайні треба огородити кусник 
площы и зробити так званый „окольник“ 
штобы коровы могли так літом як и вўзимі 
перейтися, зажыти свіжого повітря и по- 
требного руху. бо привязованє до одного 
місця коров шкодит им. 

Пасовиско, єсли хочеме, штобы принесло 
корист корові. мусит быти добре. Не повинно 
быти ани мокре, ани сухе. На мокром роснут 
звычайно квасны травы и мох — шкодливы 
для Здоровя коров, притом коровы можут 
достати мотылицю. За сухе пасовиско має 
в травах за мало воды. Пасовиско повинно 
быти поділене бодай на три части, котры 
треба постепенно спасати, мусит быти звапно- 
ване, отвітно навезене и засіяне мішанком 
трав и коничу, переважно білою, бо тот най. 
ліпше зносит надгрызанє и удоптуванє. — Єсли 


Л.Е м.к ЮО 


пасовиска маєме мало, або єсли єст оно за слабе 
и не дає отвітного приросту, тогды сієме 
коло хаты мішанку зложену з рослин метели- 
ковых (бобику, пелюшкы, выкы) и овса 
и тым докормлюеме коровы, 

Корова в паші мае найти дуже’ важных 
складников и тыма сут: білко. толщ. углево- 
даны, сире волокно минеральны соли, вода 
и витамины. 

(Продолженє в слідуючом номер}. 


з ЕЕЕ сад 
Чом сет кризие? 


В давных часах не лем в Дошні 
Не лем в Ропках, ци в Зубрику, 
Носили люде холошні 

Чугы. гунькы и брусликы 

Але всядиль в нашых горах 

В каждом, нашом, руском селі 
Полотно сой сами ткали 

На гачы и на кошелі 

И сами сой волну пряли, 

Ткач был всяди, де ся рушыл 
И добрі ся вшыткы мали 

Ци в Тыляві, ци в Богуші 
Днеска кризис, брак. роботы 


Цента нема никт при душі 
А бетяре и гунцвоты 

Сут сядиваль, де ся рушыш 
Днеска хоц кто „ріже пана“ 
И гунькы ся реку встыдат 
Носит лем купче убраня 


Але взяте на борг в жыда. Сват. 


|. За погариком. 


Газда 1.: Повічте ле м, ци прудко можна 
сподіватися конця світа ? 


Газда П.: Признамся, же над тым, реку, ємся 
ищы не намыслювал. але знам, же не 
прудше. аж як вшыткы Лосяне придут на 
Великден домив. ` 


Стр 


ШТО ЧУТИ В СВІТІ. 


Дня 12 т. м. упокоился в Богу наш 
подвижный патриот бл. п. Осиф Репела 
из Розстокы Великой повіта Новосан- 
децкого, прожывшы 67 літ. Покойный 
был знаный зо своих щыро-рускых пере- 
конань и ищы до войны противодійство- 
вал успішно украинизации сёла. За єго 
стараньом открыто в р. 1912. в Розстоці 
Великой Чытальню им. М. Качковского, 
котрой был предсідательом и котра 
містилася в єго дому. В р. 1914 подлил 


судьбу своих лучшых братев. Вывезеный 
до Талєргоф — промучылся там 3 рокы. 
Цілый час вірил в лучшу долю єго на- 


рода. Перед смертьом послідным єго 
желаньом было, штобы на єго похороны 
запросити всіх Талєргофцев. 

В покойном стратили нашы горы до- 
брого сына нашого народа. Нехай Єго 
жытє буде приміром для молодых той 
великой любви своєго народа и стой- 
кости характера. 

Вічная 6му памят! 


Новый закон о продажі набілу. Незадолго 
має появитися новый закон, на основі котрого 
санитарны власти будут контрольовати стайні, 
гратя и поміщеня в котрых переховуют мо- 
локо. а также переводити лікарскы баданя 
коров. — Закон має на шли забезпечыти лю- 
дей перед нездоровым молоком и будё отно- 
ситися до тых газдов, котры молоко продают. 
Признаючы вполні користи, вытекаючы з та: 
кого закона, мусиме зауважыти же позбавит 
он многых нашых людей одинокого заробку, 
и то тых, — котры достарчали до тепер мо- 
лока до міст и до місцевостей курацийных, 
як Крыниця. Мушына. Жегестов. Высова, 
Рыманов и Ивонич. Закупно вымаганых ба- 
ньок, устройство оборы и поміщеня для пе- 
ретримуваня молока потягне за собом значны 

Та ход же скорше старый, бо нам тоты быдлята повлазят до загороды и шкоды наробят. 


Писмо В. Борозины 


„— Кумо, чи не телячыли вы 
нашого бачати ? 

Кума: телячыли, телячыли за. 
драло лозы ји побігло у хвосты“ 


Знате люде я уж пару дней сам до себе 
сміюся! Приду до хыжы стану дагде обернуся 
до кута и праскам 30 сміху. Стара на мене 
позерат боком и уж гварила мамі цибы дагде 
не завезти мене до докторя.., Бо сміятися сам 
30 себе и до себе то значит, же щтоси то не 
так ест, як має быти! 

Приду дагде до сусіда до газды и газдо- 
вина кривится и скаржится на податкы, же 
тяжкы часы, а мене зас сміх зберат и... иду 
гет з хыжы... А ци знате люде чого я так 
сміюся? Я сміюся зато, бо чую от пару дней, 


же наша „рідна мати Україна“ уж поїде гет... 
з нашых Карпат и то внет! 

Але жебы была тому мойому сміхови даяка 
границя то я задумал писати до „Лемка“ 
и вы хлопы не смійтеся бо тепер иде 
яр. треба бороны рыхтувати. А я уж зрыхту- 
вал фуру смітя и як поіде з гор остатний 
украинец. то я зо старом (уж ся буду нато 
тримал) зараз фуру на дорогу и висыплю за 
ним тото смітя, жебы уж не мог вернути 
и жебы поіхал: гет на Украину там, де реве 
Дніпро — ревучый. ' 

Но, але як вы там коло Санча жыєте? Бо 
мене ищы все сміх надырбуе... Уж єм негоден 
выповісти „капуста“ лем выгварям: „фафуста“... 
але добрі, же ищы є тота фафуста. 

Але чого Вы з редакцийом запхалися аж 


там до Санча? преця середина Лемковщины 
не є Санч, 


А може не хочете смотріти як „помандрує“ 
Украина, то жебы жалю не было? 

Не боитеся, бо я гев зовуся Березина то 
я Вас розвеселю и ищи заспіваме: „... кури- 
лася дороженька“, 

А мешкам коло Яслиск, як бы кто іхал то 
хыжу мам коло дорогы и коні сой напоит 
и я вшитко оповім, бо я таке люблю и про- 
шу зайти! 

Но як Вы там з паском, бо я нич, Было 
кус омылкы з пшеницьом, стара казала пере- 
цил.ндрувати, и впекла даке паща. 

А што чути з нашым Гунянком а то мой 
нанашко. Нанашку приходте домив але просто 
до мене, мам для Вас станцию лем скоро, 
поможете Украину выкропити! 

Поздоровям Вас Братя Лемкы едным сло- 
вом. Читайте „Лемка“ и другых заохочайте. 


Ваньо Березина. 


Стр. 4 

выдаткы, на котры не стати малых рольни- 
ков. Нанесло бы тото велику страту особенно 
нашым селам, де нераз шлы села утримуются 
лем з того, же продают молоко масло и сыр. 
Длятого то малорольны господари нашых 
сел просят не стосовати новаго закону в лем- 
ковскых повітах по крайней мірі на тот час, 
якый ест потребный на исполнене вщыткых 
условий, предвидженых законом. 


Гладышов. Біда у нас, ніт єдности; люди 
вмісто братися до просвітительной и еконо- 
мичной роботы — тратят часна зваду. В часі 
войны спалили нам церков мадяре и от того 
часу не маме церкви, хоц мунуло уж 20 літ. 
Правда — часы тяжкы, але были и добры 
можна было легко выбудовати, лем же не 
было кому старатися о будову церкви, бо 
украинскы єгомосці стараются не о віру и до- 
мы Божы лем о украинизацию села. Тото нед- 
бальство украинскых єгомосців в церковных 
справах и проявляна украинизацийна робота 
довели у нас до того, же част нашых людей 
прешла на віру православну. Мы не выступа- 
ме против них — але все не ест то для нас 
добр!, бо раньше была едност, а тепер еЙ 
ніт. Тепер єдны идут до униятской. другы до 
православной церкви. — Отина Иордан того 
року были два водосвятя, православне 
и униятске. Народа было понад 200 душ з на- 
шого села, Вірхні и Баниці але люде розді- 
лены не так. як то давнійше было, же вшыт- 
кы ишли разом. Моглабы нас злучыти чыталь- 
ня — але сут также дві — и „Просвіта“ иим. 
М. Качковского — и зас ніт єдности. — Зре- 
штом ніт кому занятися чытальняном робо- 
том. Молодеж любит забавы и театральны 
представленя и до того горнеся але на жаль 
представлень не робит, бо брак нам инструк- 
торов в нашом селі. ніт интелигенции руской, 
котра заняла бы ся просвітительном роботом. 
Повинен Лемковскый Союз застановитися — 
и постаратися о тото, щтобы мы достали 
инструктора, або руского учытеля. котрый 
занялбыся також выхованьом старшой моло. 
дежи Ест тото у нас нагляче. бо наша чы- 
тальня им Качковского має свою библиотеку 
и стоит материяльно сильно, так, же хочеме 
приступити навет до будовы власного дому. 
Але тот дом без рускых священников и учы- 
телей и то такых, котры занялибы ся народ- 
ном роботом не принесе нам жадной користи. 
Длятого то Лемковскый Союз повинен стара- 
тися усунути з нашого села болячку. 

Гладышовян. 

Торонто, Канада. До Вас Братя Лемкы. Пер- 
ший раз мам способност одозватися до Вас 
братя на родной землі, на своєй лемковской 
бесіді и в своєй газеті Лемко. Барз нас всіх 
лемков гет на чужині потішыла тота газета 
на так близком нам материнском язику и так 
легкой правописи для нас што єй не може 
нияка друга заступити. 

А потішыла нас ищы и тым, же при той 
газеті угрупує ся весь наш народ и выскаже 
свой боль, познат причины біды и разом 
єдным фронтом буде ся старал ю усунути. 
Бо до того часу для нас писали рускы газеты, 
писали о нас польскы а украинці аж почали 
нам выдавати, но тото вшытко, то лем для 
того, жебы мали о чом писати и судити на 
рижны способы. Сами мы о собі в своєм 
имени нигде не выступали так. як бы нас нич 
не обходило, нич не боліло, так, як бы мы 
были глухы и безязычны. Но тоты часы давно 
минули, жебы добра дакто нам яко народу — 
жывому жычыл, або дакто домагался за на- 
шы интересы. 

Тепер през газету „Лемко“ Вы дорогы бра: 
те пробесідували своим власным языком, и го- 
лос газеты „Лемко“ єст голосом Вашым. 

Тото же Вы зробили крок в перед при- 
знеєме Вам и певны зме же Ваша организация 
Лемковскый Союз розвиє ся и злучыт Вас 
душевно. як родных братов так, як злучыла нас 
лемков своя организация гев на емиграции 
в Америкі и Канаді. Через свою культурно 
просвітительну роботу она стерла меже нами 
рёлигийны и обрядовы нетерпимости. мы зро- 
зуміли, же нам яко униженому народу нале- 
жытся едно право до жытя. бо мы єдны 
и другы єднако пригнетены общом бідом, 

Віриме — кріпко віриме же Вы братя обе- 
дините свои мысли разом возмете ся разом 
зи кооцерицию, своє право, яке вам признане 


Газету редагує и выдає Комитет. 

яко гражданам культурных держав. 

И зато мы шлеме Вам из за далекого моря 
желаня розвивати ‘себе и свои способности 
в организувану едност, злучайтеся и товды 
и мы будеме душевно з Вами звязаны В том 
желаю Вам полного успіха. 3 братской лю- 
бовию к Вам Николай Цісляќ 

секр Лемко-Союза. 

За пренумерату дякуєме. Редакция. 


М. А. СівјаК, 
256 Адеа4е. 51. \/. Тогопіо, Оше Сапада. 


Розослано по лемковекых селах нову украин- 
ску газету „Пролом” котра накликуе до згоды. 
Але чытаючы тоту! газету стаєся ясным, же 
тота згода полягат на том, штобы мы отдали 
украинцям вшытко што маме. Таку саму зго- 
ду голосили перед 50 роками украинці и так 
для святой згоды взяли „Дністер“ Народну 
Торговлю и другы ‘нашы маєткы. При такой 
згоді мы бы остали голы. 


Горлиці. В Горлицях містится при улиц! Вен- 
герской 11. Отділенє Р. С.Р К. (Ревизийного 
Союза Рускых Кооперативов) и там належыт 
звертатися во вшыткых справах кооператив: 
ных и чытальняных, 

Управитель того Отділеня Гн О. Яновицкый 
видячы, што у нас кооперация слабо розви- 
ватся взялся дуже енергично за роботу и 
устроюе в повітах новосандецком и горлиц- 
ком много окружных кооперативных анкет, 
як также заводит порядок в заложеных уж 
кооперативах. Єст надежда, што при єго 
помочи тота занедбана отрасль нашого госпо: 
дарчого жытя начне приносити користи на 
шым селам. 


Устье Руске. Дня 15 ІУ. отбылася у нас 
Окружна Анкета кооперативна на котрой бы: 
ло много людей так з Устя яки доокрестных 
сел. По рефераті Гна Яновицкого заберали 
гололос многы участникы и принято ряд рі- 
шений — маючых на Шли поднести еконо- 
мичный уровень нашых сел. 


Воловец. Гн Яновицкый устроил в нашом 
сек! економичный з'їзд — анкету дня 22. |У. 
на котром выголосил прекрасный реферат, 
заохочуючы людей до организаций и закла- 
даня кооператив. 


Мащева. Дня 9. ІУ, т. р. отбылося у нас 
открытє чытальні им. М. Качковского. На тото 
открытє прихало много людей з сусідных 
сел, котрых радостно повитали, Мащевяне. 
От имени чытальні в Крыниці и Лемковского 
Союза присутствувал Ваньо Ворона. котрый 
в теплой промові выповіл, як то правда пе- 
ремагат брехню — и поднес стойкост Маше- 
вян, котрых украинш безуспішно баламутят 
ищы от передвоенных часов. — До чытальні 
вписалося понад 50 членов. 


Королева Руска. В послідных часах дає за- 
уважытися в Новосандецком пов:ті ожывленє 
на полю кооперации. Перед роком основано 
в Крыниці повіговый кооператив „Прогрес“ 
котрый розвиватся добрі, Має уж 1 отділ 
в Богуші, а 15ЛУ. утворено другий отділ 
того кооператива в Королеві Руской. На 
скликану в той ціли анкету явилося много 
людей так з Королевы як и сусідных сел. На 
анкету приіхал также от Лемковского Союза 
Гн М. Трохановскый. По выголошеню. через 
него реферату вписалося в члены коопера- 
тива 37 людей и рішено открыти отділ кооп. 
„Прогрес“ в Крыниш в дому Григ. Льорчака. 


Крыниця. Дня 10. ІУ, отограли члены чы- 
тальн! им. М. Качковского штучку : „Несчестна 
любов“ при переполненой салі. — Дня 22. ІУ. 
отограно зо школьныма дітми штучку: „Ру- 
салка жаба“ а дня 29. ІҮ. має Заряд устро- 
ити для членов чытальні „свячене“. На свята 
приготовила абсольвентка уч. Семин. Ольга 
Громосяк приятну неожыданност Крыничанам, 
бо приготовила мішаный хор. котрый вывя- 
зался зо своєй задачы цілком добрі. 


Тылич. Дня 1. ІУ. т. р. загостили до нас, 


милы гості а именно театральный кружок из 
Криниці, котрый отограл штучку: „Несчестна 
любов“. Гра была добра. а и людей пришло 
много. котры в милом настрою провели час, 


Солотвины. В другый ден Великодня отограл 
кружок театральный штучку „Несчестна лю- 
бов“ при великом участию народа. 


За редакцию отповщат:‘ Василь Тыліщак. 


Ҹ У, 


Што чути в евіті? Недавно величезный по- 
жар спалил праві 3/4 японского міста Гако- 
дате положеного на острові Гокаидо и чы- 
слячого 164000 жытелей В огню згоріло по- 
над 1000 людей, а чысло погорельцев. котры, 
схоронилися на кораблях и рыбацкых лодках 
обчысляют на 100 000. 

Праві в том самом часі знищыл гураган, 
котрый шаліл цілу ноч місто Токио, котрый. 
убил понад 80 людей. Раненых ест около 300 
Гураган позрывал полученя желізнодорожны 
и уличны, 


Край, до котрого не пущают женщын. Суровы 
обычаи на св. гор! Атос. В Македонии ест 
гора Атос. Вокруг той горы ест монастырска 
република, котра складатся з 20 монастырей 
греческых, заселеных через 500 монахов. В мо- 
настырях обовязуют барз остры переписы. 
Монахом не вольно істи мяса, обовязуют их 
барз часты посты и долгы молитвы так в но- 
чи як и в ден. Заборонене ест кажде голосне 
слово. Не вольно там ити жадной женщыні, 
а навет ніг там ани коров и ослиц. 


Во Відні єст при университеті клиника. в ко- 
трой сут законсервованы в спирытусі всякого: 
рода потворы. — Єст там теля о двох голо- 
вах, сут телята зроснены лопатками, єст теля 
о голові и ногах пса, свиня о голові малпы 
и козы о семох ногах. Такы потворкы не 
сут способны до жытя и гынут звычайно пб. 
2 годинах; найдолше жиють они 2 дні. 


Желізнодорожна катастрофа в Австрии. 10-го: 
квітня вылетіл зо шын скорый поїзд котрый 
іхал Віден – Париж — Лондон. Паровоз, служ- 
бовый вагон и 2 почтовы перевернулися. а 
спальный вагон и два парыжскы выскочыли 
зо шын. Убитый машыниста — и 15 людей 
тяжко раненых. Катастрофа повстала в наслі- 
док роскручыня шын. В звязи з катастрофою» 
арештовано много людей. 


Во Франции все неспокойно. Центральный 
комитет сконфедеруваного картелю урядни- 
ков выступил против обниженя пенсий урядни- 
кам и завозвал вшыткых урядников до вы- 
ступленя против податковым ошустам. шкан- 
далам финансовым и політыці дефлацийной, 
котра провадит до ухудшеня условий быту 
вшыткой трудовой интелигенции, роботников: 
И ХЛОПОВ. 


Англия протестує, а Німці вооружаются 
дальше. В том році Німці перезначыли на 
вооружыня войска значно веце, як тамтого» 
року, против чого Англия протестує. 


В Москві заарештувано в другый ден Вели: 
кодных Свят 30 высшых урядников совітскых: 
за тото, же попилися и вели себе непри- 
личном засуджено их по 30 дней арешту. 


В Америці штрейкуют В Детроит заштрайку-. 
вали в фабриці автомобилей Форда. в Алаба- 
ма шрейкуют урядникы почты и роботникы 
вшыткых шахт. 


Складайте Вашы ощадноети 
В КОМУНАЛЬНОЙ 


Касі Ощадности 
в Крыниці. 


Она дає полну гваранцию, 
платит добрый процент — 
и выплачат зараз выпо- 
віджены грошы. 


Уділят она также 
пожычок на невысокий процент. 


Типография Осипа Стыфіого вПеремышлю. 


